b'\n_START_ARTICLE_\nDen Himmelske Freds Plads\n_START_PARAGRAPH_\nDen Himmelske Freds Plads ligger i det centrale Beijing, Kina. Pladsen er 880 meter fra syd til nord og 500 meter fra \xc3\xb8st til vest, hvilket g\xc3\xb8r den til den st\xc3\xb8rste \xc3\xa5bne plads i nogen by i verden og meget st\xc3\xb8rre end Den R\xc3\xb8de Plads i Moskva. Den har et areal p\xc3\xa5 440.000 m\xc2\xb2 (44 ha)._NEWLINE_Pladsen har f\xc3\xa5et navn efter Den Himmelske Freds Port (Tiananmen), der afskiller pladsen fra Den Forbudte By._NEWLINE_P\xc3\xa5 vestsiden af pladsen ligger Folkets Store Hal, hvor Den Nationale Folkekongres m\xc3\xb8des. Mod \xc3\xb8st ligger Museet for Kinesisk Historie og den Kinesiske Revolution. Mod syd ligger Maos mausoleum. Mod nord ligger Den Forbudte By._NEWLINE_I 1989 fandt omfattende  studenterdemonstrationer sted p\xc3\xa5 pladsen der  blev sl\xc3\xa5et ned af styret og endte med en massakre.\n_START_SECTION_\nBaggrund\n_START_PARAGRAPH_\nDen Himmelske Freds Port blev bygget i 1417. I 1651 (tidlig Qing-dynasti), blev porten renoveret og fik sit nuv\xc3\xa6rende navn. Under Ming- og Qing-dynastiet var der ikke nogen offentlig plads ved Den Himmelske Freds Port, i stedet var der p\xc3\xa5 omr\xc3\xa5det de kejserlige ministeriers kontorer. Disse blev meget skadet under Bokseropr\xc3\xb8ret og omr\xc3\xa5det blev ryddet og det blev begyndelse p\xc3\xa5 Den Himmelske Freds Plads.\n_START_SECTION_\nFeatures\n_START_PARAGRAPH_\nUdvidet i 1949 til sin nuv\xc3\xa6rende st\xc3\xb8rrelse. Pladsen er helt flad bortset fra det 38 meter h\xc3\xb8je Monument For Folkets Helte og Mao Zedongs mausoleum.'